text: इस फिल्म से टीवी कलाकार मौनी रॉय बॉलीवुड में पदार्पण कर रही है, फिल्म में वह अक्षय की बीवी के किरदार में नजर आएंगी। इस पार्टी सॉन्ग के बोल हैं 'मोनो बीना', गाने में अक्षय और मौनी पारम्परिक बंगाली अवतार में दिखाई दे रहे हैं। जल्द ही फिल्म का यह गाना रिलीज़ किया जाएगा। फिल्म के गीत 'मोनो बीना' को तनिष्क बागची ने लिखा है। इस गाने को नए गायक यासीर, मोनाली ठाकुर और शाशा तिरुपति ने गाया है।' फिल्म 'गोल्ड' में अक्षय और मौनी के अलावा अमित साध, विनीत कुमार सिंह और कुणाल कपूर भी अहम भूमिकाओं में नजर आएंगे। इस फिल्म का निर्देशन रीमा कगती ने किया है।